སྐུ་ཞབས་སི་མི་སི་ཡི་ཚབ་ཏུ་འབུམ་རམས་པའི་བསླབ་གནས་དེ་ལེན་དུ་འགྲོ་མཁན་ནི་ཁོང་གི་མི་ལོ་སུམ་ཅུའི་རིང་གི་གྲོགས་དམ་པ་དང་ཧ་ཝར་ཌི་སློབ་ཆེནགྱི་བོད་དང་ཧི་མ་ལ་ཡའི་ཞིབ་འཇུག་གི་སློབ་དཔོན་ཆེན་མོ་བན་ཏེར་ཁིབལགས་ཡིན་པ་རེད།དེ་ཡང་དུས་རབས་སྔོན་མའི་ལོ་རབས་བརྒྱད་ཅུའི་དུས་མགོར་བལ་ཡུལ་གྱི་ཀ་ཏི་མན་ཏུ་རུ་གནས་པའི་ཧོལ་ལན་གྱི་གཞོན་ནུ་བན་ཏེར་ཁིབ་རྒྱ་གར་གྱི་ལྡེ་ལེ་གསར་པ་རུ་ཨ་རིའི་མངའ་སྡེ་ཡུག་ཐཡི་མོར་མོན་པཞེས་པའི་གྲུབ་མཐའ་སྐྱོང་བའི་ཁྱིམ་ཚང་ཞིག་ཏུ་སྐྱེས་པའི་བོད་ཀྱི་ནང་བསྟན་གྱི་རྗེས་འཇུག་པ་སྐུ་ཞབས་སི་མི་སི་ལ་མཇལ་དུ་ཕྱིན།སྐབས་དེ་དུས་ནས་སྐུ་ཞབས་ཁོང་ལ་སློབ་དཔོན་ཆེན་མོ་དང་འབུམ་རམས་པའི་ཐོབ་དང་གོ་ས་ཅི་ཡང་མེད་ནའང་བོད་ཀྱི་རིག་པའི་གནས་ལ་མཁས་པའི་མཚན་སྙན་སྔ་མོ་ནས་ས་སྟེང་ཀུན་ལ་ཁྱབ་ཡོད་པ་རེད།